**PRIZNANJE KLASTERU ASSTEX NOVI PAZAR  ZA UDRUŽIVANJE I REZULTATE KLASTERA U 2014.**

**POSLOVNI ČOVEK GODINE MILOVAN KOCIĆ YUMIS NIŠ**

|  |
| --- |
| Klub privrednih novinara uručio je priznanje "Poslovni čovek godine" predsedniku kompanije YUMIS, Milovanu Kociću, a za kompaniju godine proglašen je Tigar Tajers Srbija. Priznanje "Projekat godine" uručeno je Termolektrani "TE KO Kostolac", direktoru Draganu Jovanoviću,  dok je direktor Kontrole letenja Srbije i Crne Gore SMATSA,  Radojica Rovčanin dobitnik priznanja za društveno odgovorno poslovanje. Poslovni potez godine je otvaranje fabrike "Fresenius Medical Care" , a "Prvi Partizan" Užice je dobitnik priznanja za održivost domaće proizvodnje. Mladi menadžer godine je Dejan Dramićanin direktor BITGER grupe koja se bavi informatikom. Plakete i priznanja "Menadžer godine" dobio je Predrag Đurović iz Žitopromet mlina za investiciju i proizvodnju žitomlinskih i testeničarskih proizvoda, a Pavle Nenadović iz gazdinstva Nenadović za investicije u ratarsku proizvodnju. Isto priznanje uručeno je Ljubiši Drinjakoviću iz mlekare "Bodri" u Takovu za investiciju i inovativnost u proizvodnji mlečnih proizvoda. Menadžeru Klastera tekstilaca Novog Pazara ASSTEX, Nerminu Baliji dodeljeno je priznanje za udruživanje i rezultate klastera. Direktor Specijalne bolnica Čigota, dr Željko Stakić dobio je priznaje za 50 godina uspešnog rada te ustanove i doprinos razvoju zdravstvenog turizma, dok je plaketa za predanost i petnaestogodišnju posvećenost humanitarnom radu, uručena je Humanitarnoj organizaciji Stara Raška. "Zlatno pero" koje se tradicionalno dodeljuje za privredno novinarstvo dobiće novinar Biznis dodatka lista "Danas" Mirjana Stevanović, a priznanje "Gordan Ranitović", koje nosi ime osnivača Kluba privrednih novinara, dobila je urednica portala E kapija, Marija Kambić. ***Klaster ASSTEX je osnovan 2010. godine od strane 10 najambicioznijih firmi asocijacije tekstilaca sa ciljem da što bolje - zajedno nastupe na strana tržišta (Eks.YU, Rusije i Evropske unije).******Udruženi u klaster ASTEKS, novopazarski proizvođači džinsa uspeli su da se učestvujući na sajmovima mode širom Evrope i u Rusiji, a ponajviše izuzetnim kvalitetom, izbore za nova tržišta i nove poslove******Svi članovi  Asteksa imaju sertifikat ISO 9001 „što je garancija kvaliteta i preduslov za izvoz robe na tržišta širom sveta“.*** ***Iz godine u godinu kompanija “Yumis”, inače kompanija metor Agro klastera Niškog regiona i član poslovne mreže Kuće klastera iz Niša,  beleži kontinuirani rast, koji je prava retkost u prehrambenoj industriji na ovim prostorima. Godina 2014. ostaće upamćena kao jedna od najuspešnijih u 25 godina dugoj istoriji kompanije. Yumis svoje proizvode izvozi u 18 zemalja na tri kontinenta, trenutno pored Rusije, Belorusije i Somalije, priprema teren za svoje proizvode u Kini i Keniji. Godišnji prihod u 2014 god. bio je 1 200 000,00 dinara a prihod od izvoza 350 000,00 dinara. Milovan Kocić, predsednik kompanije, je član Privredno ekonomskog saveta Grada Niša, član skupštine Saveza ekonomista Srbije i član predsedništva Društva ekonomista Grada Niša.*** |